
Na temelju članka 22. Pravilnika o radu, direktor VECLA d.o.o. objavljuje 

[bookmark: _Hlk125463605]NATJEČAJ
za zasnivanje radnog odnosa na neodređeno vrijeme za radno mjesto:
· KOMUNALNI RADNIK GROBAR– 1 izvršitelj

Uz opće uvjete propisane Zakonom o radu (Narodne novine broj: 93/14 – 64/23) kandidati moraju ispunjavati posebne uvjete propisane Pravilnikom o radu te dostaviti dokumentaciju kako slijedi:
Komunalni radnik grobar:
· NKV/KV
· vozačka dozvola B kategorije

Uz prijavu na natječaj, kandidati moraju dostaviti:
· životopis,
· presliku osobne iskaznice ili domovnice,
· dokaz o stručnoj spremi/kvalifikaciji i
· presliku vozačke dozvole.

Natjecati se mogu osobe oba spola sukladno članku 13. stavku 2. Zakona o ravnopravnosti spolova („Narodne novine“ broj 82/08 i 69/17), a izrazi koji se koriste u natječaju za osobe u muškom rodu uporabljeni su neutralno i odnose se na muške i ženske osobe.
Ako kandidat ostvaruje pravo prednosti pri zapošljavanju prema posebnom zakonu dužan je u prijavi na oglas pozvati se na to pravo i priložiti sve dokaze o ispunjavanju uvjeta iz oglasa, kao i rješenje odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.). Kandidati koji se pozivaju na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21 i 156/23) dužni su dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/
Kandidati prijavom na natječaj pristaju da se njihovi osobni podaci obrađuju u potrebnom obimu i u svrhu provedbe Natječaja, od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. travnja 2016.godine (Službeni list Europske unije, L119/1).
Potpunom prijavom smatra se prijava koja sadržava sve podatke i priloge navedene u Natječaju.
Nepotpune i nepravodobne prijave na Natječaj neće se razmatrati, niti će podnositelji nepotpunih prijava biti pozvani na dopunu prijave.
Osobe koje podnesu nepotpune i/ili nepravodobne prijave na Natječaj ili ne ispunjavaju uvjete Natječaja, ne smatraju se kandidatima prijavljenim na Natječaj. 
S kandidatima koji ispunjavaju uvjete iz natječaja održat će se razgovor.
Za kandidata koji ne pristupi razgovoru smatrat će se da je povukao prijavu na Natječaj. 
Prijave s potrebnom dokumentacijom o ispunjavanju uvjeta iz oglasa dostavljaju se na adresu: 
VECLA d.o.o, Lukobran 5, 51500 Krk, s naznakom: “Oglas za prijam na radno mjesto – komunalni radnik grobar”, putem e-mail adrese: vecla@vecla.hr ili osobno u sjedištu Društva na adresi Krk, Lukobran 5 do 08. listopada 2026. godine u 14:00 sati neovisno o načinu dostave.					
Obavijest o raspisanom natječaju objavit će se na mrežnim stranicama Hrvatskog zavoda za zapošljavanje i VECLA d.o.o.
O rezultatima Natječaja kandidati će biti obaviješteni u roku od 8 dana od dana donošenja odluke o odabiru kandidata.
Ugovor o radu na neodređeno vrijeme sklapa se uz probni rad u trajanju od 2 mjeseca.
Vecla d.o.o. zadržava pravo u svako vrijeme poništiti ovaj natječaj, odnosno pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.
Kandidati imaju pravo prigovora na odluku o odabiru u roku od 8 dana od dana primitka obavijesti o izboru kandidata.

